钦定古今图书集成/明伦汇编/家范典/第040卷 > 《诫子书》吴姚信
## 钦定古今图书集成/明伦汇编/家范典/第040卷 > 《诫子书》吴姚信

古人行善者，非名之务，非人之为，心自甘之以为己
度，崄《易》不亏，始终如一，进合神契，退同人道，故神明
祐之，众人尊之，而声名自显，荣禄自至，其势然也。又
有内折外同，吐实怀诈，见贤则暂自新，退居则緃所
欲，闻举则惊自饰，见尤则弃善端。凡失名位，恒多怨
人而害善，怨一人则众人疾之，害一善则众人怨之。
虽欲陷人而进己，不可得也，祇所以自毁耳。顾真伪
不可掩，褒贬不可妄，舍伪从实，遗己察人，可以通矣。
舍己就人，去否适泰，可以弘矣。贵贱无常，唯人所达。
苟善，则匹夫之子可至王公；苟不善，则王公之子反
为凡庶。可不勉哉！